钦定古今图书集成/方舆汇编/边裔典/第115卷 > 《上都三首》前人
## 钦定古今图书集成/方舆汇编/边裔典/第115卷 > 《上都三首》前人

“避暑宜来此，逢冬可住不。”地高天一握，河杂水长流。
赤日不知夏，清霜常似秋。向来冰雪窟，今作“帝王州。”

其二

王畿千里近，御苑四时春。苜蓿能肥马，葡萄不醉人。
衮衣明日月，关塞绝风尘。古有官名谏，今无事可陈。

其三

双阙上云霄，层城近斗杓。夜开金殿锁，晨赴紫宸朝。
月屋闲浮螘，霜空好射雕。有官兼宰相，谁复似嫖姚。